cyanic-selkie/wikianc huggingface dataset:
Αδέσποτα νιάτα
Πληροφορίες παραγωγής
Ταινία που γυρίστηκε έπειτα από επιθυμία του προέδρου της Metro-Goldwyn-Mayer, Λούι Μπι Μάγιερ, ο οποίος παρά το γεγονός ότι ήταν εβραϊκής καταγωγής, έτρεφε μεγάλο σεβασμό για την καθολική πίστη. Χρόνια αργότερα ο Μάγιερ δήλωσε ότι από όλες τις ταινίες που γυρίστηκαν στην MGM, όσο εκείνος ήταν πρόεδρος, τo Αδέσποτα νιάτα ήταν η αγαπημένη του. . Η υπόθεση της ταινίας βασίζεται σε μυθοπλασία, αλλά αναφέρεται σε ένα πραγματικό πρόσωπο, τον πατέρα Έντουαρντ Φλάναγκαν, ιδρυτή της "Πόλης των Αγοριών" στην Όμαχα της Νεμπράσκα. Ο Σπένσερ Τρέισι ήταν από την αρχή το επικρατέστερο όνομα για να ερμηνεύσει το ρόλο του αιδεσιμότατου Φλάναγκαν, ενώ ο ρόλος του απείθαρχου Γουάιτι δόθηκε στον δεκαοχτάχρονο, τότε, Μίκι Ρούνεϊ, ανερχόμενο αστέρι της MGM. Ο ρόλος του μικρού Πίουι επρόκειτο να δοθεί στον Φρέντι Μπαρθόλομιου, παιδί θαύμα της περιόδου γνωστό για τις ερμηνείες του στις ταινίες Δαυίδ Κόπερφιλντ και Άννα Καρένινα, αλλά τελικά προτίμησαν τον Μπόμπς Γουότσον για το ρόλο, καθώς πίστεψαν ότι ο Μπαρθόλομιου δε θα ήταν πειστικός στο ρόλο.
Υποδοχή
Η ταινία έκανε μεγάλη επιτυχία μετά την προβολή της, κάνοντας εισπράξεις 2,8 εκατομμυρίων δολαρίων, αποφέροντας στη Metro-Goldwyn-Mayer κέρδη δυο εκατομμυρίων.
Βραβεία
Ο Σπένσερ Τρέισι βραβεύτηκε με Όσκαρ Α' Ανδρικού Ρόλου για την ερμηνεία του στην ταινία για δεύτερη φορά (είχε κερδίσει το πρώτο του ακριβώς ένα χρόνο πριν για την ερμηνεία του στην ταινία Δαίμονες των κυμάτων (Captains Courageous, 1937). Την ημέρα της απονομής, όταν ο Τρέισι σηκώθηκε να παραλάβει το βραβείο του μίλησε για τον πατέρα Φλάναγκαν λέγοντας: "Αν είδατε εκείνον μέσα από μένα, σας ευχαριστώ". Την επομένη της νίκης ένας αντιπρόσωπος της MGM δήλωσε αυθαίρετα ότι ο Τρέισι επρόκειτο να δωρίσει το Όσκαρ του στον πατέρα Φλάναγκαν. Η απάντηση του Τρέισι ήταν: "Κέρδισα αυτό το πράγμα και το θέλω". Τότε η Ακαδημία των βραβείων αναγκάστηκε να φτιάξει άλλο ένα Όσκαρ και να το στείλει στην Πόλη των Αγοριών. Η επιγραφή έλεγε: "Στον πατέρα Φλάναγκαν, του οποίου η ανθρωπιά, η απλότητα και το κουράγιο του, με βοήθησαν να λάμψω στην προσπάθειά μου. Σπένσερ Τρέισι ".
Βραβεία Ακαδημίας Κινηματογράφου (Όσκαρ) Βράβευση:
Υποψηφιότητα:
Σίκουελ
To 1941 γυρίστηκε και σίκουελ της ταινίας με τίτλο: Τα Αδέσποτα Νιάτα Μεγαλώνουν (Men of Boys Town) με πρωταγωνιστές τους Σπένσερ Τρέισι και Μίκι Ρούνεϊ.
Ξύλινη εκκλησία του Χρόνσεκ
Η ξύλινη εκκλησία του Χρόνσεκ είναι Λουθηρανική εκκλησία της Αναγέννησης, που βρίσκεται στο χωριό Χρόνσεκ της Σλοβακίας. Από το 2008, η εκκλησία έχει ανακηρυχθεί Μνημείο Παγκόσμιας Κληρονομιάς της UNESCO. Μαζί με άλλες επτά εκκλησίες της Σλοβακικής περιοχής των Καρπαθίων αποτελούν τα καλύτερα δείγματα ξύλινης θρησκευτικής αρχιτεκτονικής του ύστερου Μεσαίωνα έως τα τέλη του 18ου αιώνα. Το ξύλο χρησιμοποιείται ως κύριο υλικό κατασκευής καθώς και παραδοσιακές τεχνικές κατασκευής. Η εκκλησία διαθέτει στοιχεία Γερμανικής και Σκανδιναβικής αρχιτεκτονικής.
Ιστορία
Η ξύλινη αρθρωτή εκκλησία του Χρόνσεκ έχει κατασκευαστεί εξ ολοκλήρου από ξύλο και δεν έχουν χρησιμοποιηθεί καθόλου μεταλλικά καρφιά. Διαθέτει 1100 θέσεις για τους πιστούς και ο βωμός είναι ορατός από κάθε σημείο στο εσωτερικό μέρος του ναού. Στην κάτοψη ο ναός έχει το σχήμα του σταυρού και οι πιστοί μπορούν να εισέλθουν από πέντε σημεία στο εσωτερικό του ναού. Η κατασκευή του ναού άρχισε στις 23 Οκτωβρίου 1725 και ολοκληρώθηκε το φθινόπωρο του 1726. Η εκκλησία έχει ύψος 8 μέτρα, μήκος 26 μέτρα και πλάτος 11 μέτρα. Διαθέτει 30 παράθυρα. Διαθέτει εξαιρετική ακουστική, πράγμα το οποίο την κάνει ιδανικό χώρο για τη διοργάνωση συναυλιών κλασικής μουσικής. Η οροφή είναι απότομη, καλυμμένη με σανίδες. Όλο το εσωτερικό τμήμα της εκκλησίας είναι καλυμμένο με σανίδες. Στις τρεις πλευρές υπάρχουν δρύινοι σταυροί, ακριβώς πάνω από μια είσοδο είναι ένας κόκορας, που αποτελεί σύμβολο χριστιανικής επαγρύπνησης. Ο βωμός της εκκλησίας περιλαμβάνει έξι εναλλασσόμενους πίνακες, οι οποίοι κατανέμονται στις προσόψεις των χορωδιών και εγκαθίστανται εναλλάξ στο κοινό πλαίσιο του βωμού σύμφωνα με την τρέχουσα λειτουργία κατά τη διάρκεια του έτους. Οι πίνακες προέρχονται από το 1771 από τον πλοίαρχο Σάμουελ Μιάλοβιτς. Το σημερινό εκκλησιαστικό όργανο δημιουργήθηκε από τον αρχιτέκτονα της Μπάνσκα Μπιστρίτσα Μάρτιν Ποντκονίσκι το 1764. Η εκκλησία επίσης διαθέτει ξύλινο καμπαναριό, που χτίστηκε το 1726.
Οι αρχιτεχνίτες, που κατασκεύασαν την εκκλησία παραμένουν ανώνυμοι. Προφανώς ήρθαν από τη Γερμανία όπου η δημιουργία ξύλινων κατασκευών ήταν ευρύτατα διαδεδομένη. Τέσσερα τεράστια δέντρα φιλύρας υπάρχουν στην αυλή της εκκλησίας.
Η εκκλησία έπρεπε να κατασκευαστεί σύμφωνα με συγκεκριμένους όρους, που περιγράφονται στα άρθρα 25 και 26 της Συνθήκης Ειρήνης της Βιέννης του 1606 για τη θρησκευτική ελευθερία. Το άρθρο 25 καθόριζε τους ακόλουθους όρους για την κατασκευή του ναού:
Είχε επιτραπεί να χτιστούν μόνο δύο Λουθηρανικές εκκλησίες σε μία κομητεία. Έτσι, έγινε εφικτό να κατασκευαστούν μία εκκλησία στο Χρόνσεκ και μία άλλη στην Όστρα Λούκα, η οποία όμως δεν έχει διατηρηθεί.
Παραπομπές
Κατηγορία:Κτίρια και κατασκευές στη Σλοβακία Κατηγορία:Αξιοθέατα στη Σλοβακία Κατηγορία:Μνημεία Παγκόσμιας Κληρονομιάς στη Σλοβακία Κατηγορία:Λουθηρανικές εκκλησίες στην Ευρώπη
Ήφαιστος Ροδόπης
Ο Ήφαιστος ή Καλκάντζα (τουρκικά: İfestos / Kalkanca  ) είναι συνοικισμός της πόλης της Κομοτηνής και του Δήμου Κομοτηνής, στην Περιφερειακή Ενότητα Ροδόπης. Βρίσκεται σε απόσταση 3 χλμ. βορειοδυτικά του κέντρου της πόλης και αποτελεί μέρος του αστικού πολεοδομικού συγκροτήματος της Κομοτηνής. Το προάστιο του Ήφαιστου χωρίζεται από την κύρια πόλη από τον ποταμό Βοζβόζη, ενώ βορειοδυτικά του βρίσκεται η Πανεπιστημιούπολη του Δημοκριτείου Πανεπιστημίου Θράκης. Στην Κομοτηνή υπάρχουν δύο καταυλισμοί Ρομά, ο ένας κτισμένος στον οικισμό του Ήφαιστου και άλλος στην περιοχή Αλαν Κογιού (ή Τενεκέ Μαχαλά), ή οποία βρίσκεται ανατολικά της Κομοτηνής.
Ιστορία
Μέχρι το 1935 ο καταυλισμός Ρομά υπήρχε στο κέντρο της Κομοτηνής. Το 1935 απωθήθηκε στην περιφέρεια της τότε πόλης, και συγκεκριμένα στο σημείο όπου σήμερα βρίσκεται το γήπεδο του Πανθρακικού. Λόγω της συνεχιζόμενης ανάπτυξης της πόλης, το 1938 ο Γενικός Διοικητής Θράκης, ο Καλατζής απώθησε τον καταυλισμό στην περιοχή όπου βρίσκεται σήμερα. Η περιοχή παραχωρήθηκε από το στρατό και βρίσκεται δίπλα στον χείμαρρο Βοζβόση. Στο παρελθόν η περιοχή ήταν ελώδης και υποβαθμισμένη.
Παραπομπές
Η Η
Νίκολας Νεγρεπόντε
Ο Νίκολας Νεγρεπόντε ή Νεγκροπόντε (αγγλικά: Nicholas Negroponte, Νέα Υόρκη, 1 Δεκεμβρίου 1943) είναι Ελληνοαμερικανός αρχιτέκτονας, επιστήμονας υπολογιστών και επιχειρηματίας, και ο ιδρυτής και επίτιμος πρόεδρος του Εργαστηρίου Πολυμέσων (Media Lab) του Τεχνολογικού Ινστιτούτου της Μασαχουσέτης (ΜΙΤ), καθώς και ο ιδρυτής του οργανισμού Ένας Φορητός Υπολογιστής για Κάθε Παιδί.
Πρώιμη ζωή
Γεννήθηκε στη Νέα Υόρκη με τον πατέρα του να είναι ο εφοπλιστής Δημήτριος Νεγροπόντης. Έχει επίσης άλλα τρία αδέρφια, τον Τζον Νεγκροπόντε ο οποίος υπήρξε αναπληρωτής υπουργός εσωτερικών των ΗΠΑ, Μάικλ Νεγκρεπόντε ο οποίος είναι βραβευμένος με Έμμυ κινηματογραφιστής, και τον Τζωρτζ Νεγκροπόντε ο οποίος είναι καλλιτέχνης.
Παρακολούθησε μαθήματα σε διάφορα σχολεία σε ΗΠΑ (Νέα Υόρκη, Κονέκτικατ) και Ελβετία και τελείωσε το σχολείο το 1961. Έπειτα σπούδασε στο Τεχνολογικό Ινστιτούτο της Μασαχουσέτης αποκτώντας πτυχίο και μεταπτυχιακό στην Αρχιτεκτονική, με το επίκεντρο της έρευνας του να ασχολείται με τη μελέτη του σχεδιασμού με υπολογιστική βοήθεια (CAD) και ολοκλήρωσε τις πανεπιστημιακές σπουδές του το 1966. Παρά την επιτυχημένη ακαδημαϊκή του σταδιοδρομία ο Νεγρεπόντε έχει δηλώσει πως αντιμετωπίζει προβλήματα στην ανάγνωση λόγω δυσλεξίας.
Τεχνολογικό Ίδρυμα Μασαχουσέτης
Το 1967 ίδρυσε την ομάδα Αρχιτεκτονικής Μηχανικής στο ίδρυμα, όπου το αντικείμενο έρευνας της ομάδας ήταν η αναζήτηση νεών μεθόδων στην αλληλεπίδραση ανθρώπου-υπολογιστή. Αρκετό καιρό έπειτα, το 1985, ο Νεγρεπόντε δημιούργησε το Εργαστήριο Πολυμέσων του ΜΙΤ με τον Τζερόμ Μπ. Ουάισνερ (Jerome B. Wiesner), καθώς και με τη βοήθεια του Μιχάλη Δερτούζου του Εργαστηρίου Υπολογιστών. Κάτω από τη διεύθυνση του το εργαστήριο απέκτησε κύρος και έγινε ιδιαίτερα γνωστό για τις τεχνολογίες πολυμέσων και προηγμένες μεθόδους αλληλεπίδρασης ανθρώπου υπολογιστή που δημιούργησε. Ο Νεγρεπόντε έγινε επίσης ένθερμος υποστηρικτής της ιδέας των ευφυών πρακτόρων και των ηλεκτρονικών εφημερίδων, και δημιούργησε τον όρο Daily Me (Ντέιλι Μι, Καθημερινός Εγώ) αναφερόμενος στον ρόλο της τεχνολογίας να προσφέρει ανέσεις και υπηρεσίες προσαρμοσμένες στις ανάγκες και επιθυμίες του κάθε ανθρώπου.
Περιοδικό Wired
Το 1992 ο Νεγρεπόντε έγινε ο πρώτος επενδυτής του περιοδικού Wired, και από το 1993 έως το 1998 αρθρογραφούσε στο περιοδικό.
Πολλές από τις ιδέες που παρουσίασε στα διάφορα άρθρα που έγραψε για το περιοδικό τις περιέλαβε και στο βιβλίο του με τίτλο Ψηφιακός Κόσμος (αγγλικός τίτλος: Being Digital) το 1995. Το βιβλίο γνώρισε μεγάλη επιτυχία και μεταφράστηκε σε 20 γλώσσες, και τον έκανε διάσημο για τις τεχνολογικές προβλέψεις του ως προς το πως η εξέλιξη της τεχνολογίας θα αλλάξει τον τρόπο με τον οποίο οι άνθρωποι πληροφορούνται, διασκεδάζουν και αλληλεπιδρούν με τους υπολογιστές. Ο Νεγρεπόντε αισιοδοξεί πως οι υπολογιστές θα φέρουν σε όλους μια καλύτερη ζωή, ωστόσο του έχει γίνει και κριτική πως μέσα σε όλη την ουτοπική αντιμετώπιση του θέματος δεν έχει συλλάβει πλήρως τις κοινωνικο-πολιτικο-οικονομικές συνέπειες που θα επιφέρουν οι αλλαγές που προτείνει.
Ένας Φορητός Υπολογιστής για Κάθε Παιδί
Το 2000 παραιτήθηκε από διευθυντής του Εργαστηρίου Πολυμέσων ωστόσο παρέμεινε ως πρόεδρος του και ως καθηγητής. Το 2006 παραιτήθηκε και από πρόεδρος ώστε να έχει τον χρόνο να επικεντρωθεί στο όραμα που είχε για το έργο του Ένας Φορητός Υπολογιστής για Κάθε Παιδί, όπου η ιδέα αυτή αφορούσε την κατασκευή φορητών υπολογιστών με ιδιαίτερα χαμηλό κόστος (100 δολάρια Αμερικής) τα οποία θα διατίθονταν στις αγορές του 3ου κόσμου. Το πρόγραμμα ήταν επιτυχές αν και η τιμή ανέβηκε στα 180 δολάρια. Οι ευρύτερες δραστηριότητες του προγράμματος περιλαμβάνουν και την επέκταση της προσβασιμότητας στο διαδίκτυο σε όλες τις αναπτυσσόμενες χώρες.
Πάτμος
Είναι επίτιμος δημότης Πάτμου και αρκετές φορές επισκέπτεται το νησί με την οικογένεια του για διακοπές, κάτι που έχει επηρεάσει θετικά την περιοχή μια και ο Νεγρεπόντε έχει επενδύσει σημαντικά στην διαδικτυακή προσβασιμότητα του νησιού και την εξ'ολοκλήρου ασύρματη διασύνδεση του, μαζί με τον επίσης ερευνητή του Τεχνολογικού Ιδρύματος της Μασαχουσέτης Μιχάλη Μπλέτσα.
Αγγλικά
Κατηγορία:Ελληνοαμερικανοί επιστήμονες Κατηγορία:Αμερικανοί επιστήμονες υπολογιστών
Ranger 2
Το Ranger 2 (δασοφύλακας) ήταν δοκιμαστικό διαστημικό σκάφος του προγράμματος Ranger της NASA με σκοπό να δοκιμαστούν διάφορα μέχρι τότε άγνωστα και γι'αυτό πρωτοπόρα υπό εξέλιξη συστήματα της μέλλουσας διαστημικής εξερεύνησης. Παράλληλα διενεργήθηκαν τα πρώτα διαστημικά πειράματα παρατήρησης κοσμικής ακτινοβολίας, μαγνητικών πεδίων, ραδιενέργειας, κοσμικής σκόνης, και μίας κόμης αέριου υδρογόνου που υποτίθεται ότι έσερνε η γη πίσω της.
Περιγραφή του σκάφους
Το Ranger 2 ήταν διαστημικό σκάφος τύπου Μπλοκ 1 και παρόμοιο με το Ranger 1. Το όλο σκάφος είχε γενικά σχήμα κωνικό για να χωράει αργότερα στην μύτη του πυραύλου, που για λόγους αεροδυναμικούς έπρεπε αυτονόητα να έχει κωνική μορφή. Η βάση του σκάφους είχε γεωμετρικό σχήμα εξαγώνου με διάμετρο 1,5 μέτρο και χρησίμευε γα την ανάρτηση του υπόλοιπου εξοπλισμού. Επάνω στη βάση ήταν προσαρμοσμένος ένας πύργος ύψους 4 μέτρων κατασκευασμένος από αλουμίνιο. Δυο φωτοβολταϊκές μονάδες ηλιακών συλλεκτών για την παραγωγή ηλεκτρικής ενέργειας, συνολικού μήκους 5,2 μέτρων, ήταν αναρτημένες σε αντιδιαμετρικά σημεία της βάσης. Κάτω από την βάση ήταν προσαρμοσμένη μια παραβολική κεραία υψηλής κατευθυντικότητας.
Τα πειράματα και άλλος εξοπλισμός τοποθετήθηκαν μέσα στη βάση και τον πύργο. Τα όργανα στο διαστημικό σκάφος περιέλαβαν
Περιγραφή της αποστολής
thumb|right|350px|Η τροχιές των Ranger 1 μαι 2. Το διαστημικό σκάφος εκτοξεύτηκε και έφτασε με επιτυχία μεν σε χαμηλή γήινη τροχιά, όμως η επόμενη πυροδότηση του πυραύλου Agena απέτυχε λόγω βλάβης ενός γυροσκοπίου. Το διαστημικό σκάφος δεν μπόρεσε τελικά να τεθεί στην προγραμματισμένη υψηλή διαστημική τροχιά του, με συνέπεια να εγκλωβιστεί σε χαμηλή γήινη τροχιά μετά τον διαχωρισμό του από τον πύραυλο Agena. Η φθίνουσα τροχιά του το οδήγησε σε επανείσοδο στην γήινη ατμόσφαιρα στις 20 Νοεμβρίου 1961.
Εξωτερικοί σύνδεσμοι
Κατηγορία:Πρόγραμμα Ranger Κατηγορία:Διαστημικές αποστολές το 1961
Δήμος Εγνατίας Θεσσαλονίκης
Ο Δήμος Εγνατίας ήταν δήμος του Νομού Θεσσαλονίκης από το 1999 έως το 2010 με έδρα τον Προφήτη. Το 2011 με το πρόγραμμα διοικητικής αναδιάρθρωσης "Καλλικράτης" συγχωνεύτηκε στο Δήμο Βόλβης. Ο δήμος εκτεινόταν στο ανατολικό τμήμα του νομού ανάμεσα στις λίμνες Βόλβη και Κορώνεια και καταλάμβανε έκταση 115.147 στρεμμάτων. Σύμφωνα με την απογραφή πληθυσμού του 2001 είχε (πραγματικό) πληθυσμό 3.134 κατοίκους.
Διαίρεση
Στο δήμο περιλαμβάνονταν τα εξής 4 δημοτικά διαμερίσματα:
Νέα Ολλανδία
thumb|255px|Χάρτης της Νέας Ολλανδίας του 17ου αιώνα Η Νέα Ολλανδία ή Νέες Κάτω Χώρες (ολλανδικά: Nieuw Nederland) ήταν αποικία που κατείχε τον 17ο αιώνα η Ολλανδική Δημοκρατία σε εδάφη της σημερινής ανατολικής ακτής των Ηνωμένων Πολιτειών. Τα ολλανδικά εδάφη εκτείνονταν από τη Χερσόνησο Ντελμάρβα μέχρι το νοτιοδυτικό Ακρωτήριο Κοντ, ενώ τα εδάφη της πρώην αποικίας είναι σήμερα μέρος της Νέας Υόρκης, του Νιου Τζέρσεϋ, του Ντέλαγουερ και του Κονέκτικατ, καθώς και μερικώς της Πενσυλβάνια και του Ρόουντ Άιλαντ.
Η αποικία ιδρύθηκε το 1621 από την Ολλανδική Εταιρεία Δυτικών Ινδιών (WIC) με στόχο να συμμετάσχει στο βορειοαμερικανικό εμπόριο γούνας. Η συγκρότηση ακολούθησε σχετικά αργούς ρυθμούς, εξαιτίας της κακής πολιτικής διαχείρισης από την Εταιρεία και των συγκρούσεων με τους Ινδιάνους. Η αποικία της Νέας Σουηδίας, που βρισκόταν υπό τη διαχείριση της Σουηδικής Νότιας Εταιρείας, γειτόνευε με τα νότια εδάφη της Νέας Ολλανδίας, ενώ τα βόρεια σύνορά της επανασχεδιάστηκαν λόγω της επεκτατικής Συνομοσπονδίας της Νέας Αγγλίας.
Η αποικία γνώρισε ραγδαία ανάπτυξη κατά τη διάρκεια της δεκαετίας του 1650 και έγινε πολύ σημαντικός εμπορικός σταθμός στον βόρειο Ατλαντικό Ωκεανό. Το 1664 οι Άγγλοι επιτέθηκαν και κατέλαβαν το Νέο Άμστερνταμ, συμβάλλοντας στον Β΄ Αγγλο-Ολλανδικό Πόλεμο. Το 1673 οι Ολλανδοί ανέκτησαν την περιοχή, αλλά την παρέδωσαν στους Άγγλους με τη Συνθήκη του Ουέστμινστερ (1674), με την οποία τερματίστηκε ο Γ΄ Αγγλο-Ολλανδικός Πόλεμος.
Οι κάτοικοι της Νέας Ολλανδίας ήταν Ευρωπαίοι έποικοι, Αμερικανοί Ινδιάνοι και Αφρικανοί, που εισήχθησαν ως εργάτες-σκλάβοι. Ο εκτιμώμενος πληθυσμός της αποικίας κατά τη στιγμή της παραχώρησης στην Αγγλία το 1674 ήταν μεταξύ 7.000 και 8.000 κατοίκων, οι μισοί από τους οποίους θεωρείται ότι δεν ήταν ολλανδικής καταγωγής.
Πηγές
Νεα Ολλανδια
Λεντινάρα
Η Λεντινάρα (ιταλικά: Lendinara) είναι ιταλικός δήμος στην Επαρχία του Ροβίγκο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Ροβίγκο
Γεώργιος Μαργαρίτης
Ο Γεώργιος Μαργαρίτης (Σμύρνη 1814- Αθήνα 1884) υπήρξε Έλληνας ζωγράφος και καθηγητής του 19ου αιώνα.
Βιογραφία
Γεννήθηκε το 1814 στη Σμύρνη. Πατέρας του ήταν ο Φίλιππος Μαργαρίτης. Είχε άλλα πέντε αδέρφια, από τους οποίους γνωστότερος είναι ο Φίλιππος Μαργαρίτης, επίσης ζωγράφος και πρώτος Έλληνας φωτογράφος. Με την έκρηξη της Ελληνικής Επανάστασης η οικογένειά του έφυγε από τη Σμύρνη για να γλυτώσει από τις σφαγές. Κατέφυγε στα Ψαρά κι από εκεί στη Ρώμη. Σπούδασε στο Παρίσι ζωγραφική και λιθογραφία και επιστρέφοντας στην Αθήνα το 1836 διορίστηκε πρώτος καθηγητής της ζωγραφικής στην Σχολή των Ευελπίδων και ταυτόχρονα δημιούργησε ιδιόκτητο εργαστήρι ζωγραφικής στο οποίο εγκατέστησε και μηχανήματα λιθογραφίας. Αργότερα ίδρυσε μαζί με τον αδερφό του Φίλιππο το πρώτο φωτογραφείο στην Αθήνα. Από το 1843 έως το 1853 δίδαξε χωρίς μισθό ανώτερη ζωγραφική, γυψογραφία και ελαιογραφία στο Σχολείο των Τεχνών. Ήταν μάλιστα μαζί με τον αδερφό του οι πρώτοι Έλληνες καθηγητές της σχολής. Συμμετείχε στις καλλιτεχνικές εκθέσεις των Ολυμπίων ενώ από κοινού με τον αδερφό του Φίλιππο, ανέλαβε τη διακόσμηση με τοιχογραφίες των Ανάκτόρων τόσο επί Όθωνα όσο και επί Γεωργίου Α'. Πέθανε το 1884 στην Αθήνα.
Τεχνοτροπία & έργο
Ο Μαργαρίτης ήταν βαθύτατα επηρεασμένος από το πνεύμα του νεοκλασικισμού. Η τεχνοτροπία του χαρακτηρίζεται ως κομψή αλλά από σχεδιαστικής άποψης άκαμπτη. Αρκετά έργα του είναι προσωπογραφίες αγωνιστών της Ελληνικής Επανάστασης ή προσωπικοτήτων της εποχής, που παρουσιάζονται με εξιδανικευτικές τάσεις. Ο πίνακάς του, Τραύμα του Καραϊσκάκη κατά την εν Αλιπέδω μάχην, βραβεύτηκε με αργυρό μετάλλιο στον διαγωνισμό των Ολυμπίων του 1870.
Παραπομπές
Κατηγορία:Έλληνες ζωγράφοι Κατηγορία:Λιθογράφοι
Λορέο
Το Λορέο (ιταλικά: Loreo, ) είναι ιταλικός δήμος στην Επαρχία του Ροβίγκο, στην περιφέρεια του Βένετου.
Χαρμόλαος Ζηνόβιος
Ο Χαρμόλαος Ζηνόβιος (1805 - 1884) ήταν Έλληνας στρατιωτικός.
Βιογραφικά στοιχεία
Κατά το 1827 προσελήφθη στο επιτελείο του Στρατηγού Τζούρζ στο πλοίο «Τηλέμαχος».
Τιμήθηκε με το αργυρό παράσημο του Αγώνα και το χρυσό του Σωτήρα.
Μπήκε στο Στρατιωτικό Σχολείο και κατατάχτηκε στο Πυροβολικό, όπου και προάχθηκε μέχρι τον βαθμό του υποστράτηγου το 1865.
Πέθανε στην Αθήνα τον Οκτώβριο του 1884.
Συγγράμματα
Ασχολήθηκε και ως συγγραφέας, και εξέδωσε πολύ σπουδαία στρατιωτικά έργα.
Πηγές
Κατηγορία:Έλληνες αξιωματικοί του πυροβολικού
Σιλόνγκ
Το Σιλόνγκ (Χάσι: Shillong) είναι πόλη στα βορειοανατολικά της Ινδίας και πρωτεύουσα της Μεγκαλάγια. Το όνομα σημαίνει "Η Κατοικία των Νεφών" και είναι ένα από τα μικρότερα κρατίδια στην Ινδία. Είναι η έδρα της επαρχίας Ανατολικών Λόφων Χάσι και βρίσκεται σε υψόμετρο 1.496 μέτρων πάνω από το επίπεδο της θάλασσας, με το υψηλότερο σημείο να αποτελεί η κορυφή Σιλόνγκ ύψους 1.966 μέτρων. Η Σιλόνγκ είναι η 330ή πιο πολυπληθής πόλη στην Ινδία, με πληθυσμό 143.229 κατοίκους σύμφωνα με την απογραφή του 2011. Λέγεται ότι οι λόφοι γύρω από την πόλη θύμιζε στους Ευρωπαίους αποίκους της Σκωτίας τη χώρα τους. Ως εκ τούτου, αναφερόταν ως "Σκωτία της Ανατολής".
Το Σιλόνγκ είχε επιλεγεί ως έδρα της νέας διοίκησης λόγω της βολικής τοποθεσίας μεταξύ των κοιλάδων του Βραχμαπούτρα και Σούρμα και περισσότερο επειδή το κλίμα της Shillong ήταν πολύ πιο δροσερό απ'ότι στη τροπική Ινδία. Το Σιλόνγκ παρέμεινε πρωτεύουσα του αδιαίρετου Άσαμ μέχρι τη δημιουργία της πολιτείας Μεγκαλάγια, στις 21 Ιανουαρίου του 1972, όταν το Σιλόνγκ έγινε η πρωτεύουσα της Μεγκαλάγια και η πρωτεύουσα μεταφέρθηκε από το Ντισπούρ στο Γκαουχάτι.
Εξωτερικοί σύνδεσμοι
Κατηγορία:Πόλεις της Ινδίας
Νύχτα των δολοφονημένων ποιητών
Η Εβραϊκή Αντιφασιστική Επιτροπή
Η Εβραϊκή Αντιφασιστική Επιτροπή (Еврейский антифашистский комитет, συντομ. ЕАК) είχε συσταθεί για να συντονίσει τους Εβραίους παγκοσμίως να βοηθήσουν τη Σοβιετική Ένωση στον πόλεμο κατά της Ναζιστικής Γερμανίας. Ο Solomon Mikhoels, ηθοποιός και σκηνοθέτης Γίντις, ήταν ηγέτης της ΕΑΕ και μέλη της ήταν εξέχοντα πρόσωπα της λογοτεχνίας, ηθοποιοί και γιατροί.
Όταν η ναζιστική Γερμανία εισέβαλε στη Σοβιετική Ρωσία, ο εβραϊκός πολιτισμός και η ταυτότητα καταστράφηκαν. Τότε η επιτροπή θεώρησε ότι είχε καθήκον να επικεντρωθεί στην ανοικοδόμηση των εβραϊκών κοινοτήτων, των αγροκτημάτων, του πολιτισμού και της ταυτότητας. Δεν συμφωνούσαν όλοι με την κατεύθυνση προς την οποία κατευθύνονταν τα πράγματα και πολλά  θεώρησε ότι η ΕΑΕ "επεμβαίνει σε θέματα στα οποία δεν πρέπει να παρεμβαίνει".
Ανάκριση και κατηγορητήριο
Οι κατηγορίες εναντίον των κατηγορουμένων περιλάμβαναν αναφορές για «αντεπαναστατικά εγκλήματα» και οργανωμένη δράση που είχε σκοπό να «ανατρέψει, υπονομεύσει ή αποδυναμώσει τη Σοβιετική Ένωση». Επιπρόσθετα, κατά το κατηγορητήριο οι κατηγορούμενοι είχαν χρησιμοποιήσει την JAC ως μέσο κατασκοπείας και προώθησης του αντικυβερνητικού συναισθήματος. Το κατηγορητήριο συνέχισε για να υποστηρίξει ότι οι κατηγορούμενοι ήταν εχθροί της κυβέρνησης πριν από τη συμμετοχή τους στην ΕΑΕ και ότι χρησίμευσε ως διεθνές δίκτυο για την επικοινωνία αντισοβιετικών απόψεων.
Η υπερβολική έμφαση στην ανταλλαγή σχετικά αβλαβών πληροφοριών μεταξύ της ηγεσίας της ΕΑΕ και των Εβραίων σε άλλες χώρες, ιδιαίτερα των Αμερικανών δημοσιογράφων, αύξησε τις κατηγορίες για κατασκοπεία. Ένα άλλο αποδεικτικό στοιχείο που υποστήριζε το κατηγορητήριο ήταν μια επιστολή που η ηγεσία της ΕΑΕ έγραψε ως επίσημο αίτημα ώστε η Κριμαία να γίνει η νέα εβραϊκή πατρίδα.
Όλοι οι κατηγορούμενοι υπέστησαν αδιάκοπες ανακρίσεις οι οποίες, για όλους εκτός από τον Ιτζίκ Φέφερ, συνδυάστηκαν με ξυλοδαρμούς και βασανιστήρια. Τελικά, αυτές οι τακτικές οδήγησαν σε αναγκαστικές, ψευδείς ομολογίες. Ένας κατηγορούμενος, ο Γιόζεφ Γιουζέφοβιτς, είπε στο δικαστήριο κατά τη δίκη: «ήμουν έτοιμος να ομολογήσω ότι ήμουν ανηψιός του παπά και ότι ενεργούσα με άμεσες προσωπικές εντολές του» μετά από ξυλοδαρμό. Ένας άλλος κατηγορούμενος, ο Μπόρις Σιμελιόβιτς, είπε ότι είχε μετρήσει πάνω από δύο χιλιάδες χτυπήματα στους γλουτούς και τις φτέρνες του, αλλά ήταν το μόνο μέλος των κατηγορουμένων που αρνήθηκε να ομολογήσει οποιοδήποτε έγκλημα.
Κατηγορούμενοι
Ορισμένοι που ήταν άμεσα ή έμμεσα συνδεδεμένοι με την ΕΑΕ εκείνη την εποχή συνελήφθησαν επίσης κατά τα χρόνια της δίκης. Ο Ντερ Νίστερ (Der Nister), ένας άλλος συγγραφέας Γίντις, συνελήφθη το 1949 και πέθανε σε στρατόπεδο εργασίας το 1950. Ο λογοτεχνικός κριτικός Yitzhak Nusinov πέθανε στη φυλακή και οι δημοσιογράφοι Shmuel Persov και Miriam Zheleznova δολοφονήθηκαν το 1950. <Rubenstein, σ. 53-56
Η δίκη
Η δίκη ξεκίνησε στις 8 Μαΐου 1952 και κράτησε μέχρι την καταδίκη στις 18 Ιουλίου. Η δομή της δίκης ήταν περίεργη λόγω του γεγονότος ότι δεν υπήρχαν εισαγγελείς ή συνήγοροι υπεράσπισης, απλώς τρεις στρατιωτικοί δικαστές. Αυτό ήταν σύμφωνο με το σοβιετικό δίκαιο εκείνη την εποχή, αλλά χαρακτηρίζεται από τους ιστορικούς σήμερα ως "τρόμος μεταμφιεσμένος σε νόμο". Ορισμένοι κατηγορούμενοι παραδέχθηκαν την ενοχή τους, άλλοι παραδέχθηκαν εν μέρει την ενοχή τους και άλλοι επέμειναν ότι είναι αθώοι. Δεδομένου ότι η δίκη δεν ήταν δημόσια, οι κατηγορούμενοι έκαναν εκφραστικές και συχνά μακροσκελείς δηλώσεις ομολογώντας την αθωότητά τους. Οι κατηγορούμενοι είχαν επίσης την ευκαιρία να αντιπαρατεθούν ο ένας τον άλλον, εντείνοντας περαιτέρω το κλίμα της δίκης. Κατά τη διάρκεια της δίκης, οι κατηγορούμενοι απάντησαν σε ερωτήσεις δικαστών που δεν είχαν καμία σχέση με τη δίκη και προέκυψαν απλώς από προσωπικές περιέργειες. Για παράδειγμα, οι δικαστές ρωτούσαν συχνά τους κατηγορούμενους για το κρέας κοσέρ και τις λειτουργίες στις συναγωγές.
Με εκτενείς δηλώσεις, επιχειρήματα και ασυνέπειες μεταξύ των κατηγορουμένων, η δίκη κράτησε πολύ περισσότερο από ό, τι ήθελε η κυβέρνηση. Στις 26 Ιουνίου, οι ειδικοί κλήθηκαν να καταθέσουν για θέματα προδοσίας, αλλά τελικά αναγνώρισαν ότι "η κρίση τους ήταν ελλιπής και ανεπαρκής". Έγινε σαφές ότι ορισμένα στοιχεία ήταν άκρως υπερβολικά. Για παράδειγμα, μια δήλωση του Leon Talmy ότι ένα συγκεκριμένο ρωσικό χωριό δεν ήταν "τόσο όμορφο" όσο ένα συγκεκριμένο χωριό Kan χρησιμοποιήθηκε ως απόδειξη των εθνικιστικών του τάσεων. Ο Αλέξανδρος Τσέπσοφ, ο επικεφαλής δικαστής της δίκης, αντιμέτωπος με τόσο μεγάλο αριθμό αποκλίσεων και αντιφάσεων, έκανε δύο φορές απόπειρα να προσφύγει στη σοβιετική ηγεσία για να ανοίξει εκ νέου η έρευνα και απορρίφθηκε και τις δύο φορές. Ακόμη και μετά την καταδίκη των κατηγορουμένων, ο Τσέπσοφ επιχείρησε να επιμηκύνει τη διαδικασία αρνούμενος να εκτελέσει αμέσως τους κατηγορούμενους.
Ποινές
Η απόφαση του δικαστηρίου ανέφερε ότι οι κατηγορούμενοι θα λάβουν "το πιο αυστηρό μέτρο τιμωρίας για τα εγκλήματα που διέπραξαν από κοινού: εκτέλεση, και κατάσχεση όλης της περιουσίας τους". Το δικαστήριο αφαίρεσε επίσης από τους άνδρες τα μετάλλια και άλλες στρατιωτικές τιμές, όπως το Τάγμα του Λένιν και το Τάγμα της Κόκκινης Σημαίας της Εργασίας. Στις 12 Αυγούστου 1952, δεκατρείς από τους κατηγορούμενους (εξαιρουμένων των Lina Stern και Solomon Bregman) εκτελέστηκαν στο υπόγειο της φυλακής Lubyanka. Μετά την εκτέλεση των κατηγορουμένων, η δίκη και τα αποτελέσματά της κρατήθηκαν μυστικά. Δεν υπήρχε ούτε μια αναφορά στη δίκη ή την εκτέλεση στις σοβιετικές εφημερίδες. Οι οικογένειες των κατηγορουμένων κατηγορήθηκαν για «συγγενείς προδοτών της πατρίδας» και εξορίστηκαν τον Δεκέμβριο του 1952. Δεν έμαθαν για τις τύχες των μελών της οικογένειάς τους μέχρι τον Νοέμβριο του 1955, οπότε και άνοιξε ξανά η υπόθεση.
Η κατηγορούμενη Λίνα Στερν καταδικάστηκε σε τρεισήμισι χρόνια αναμορφωτική εργασίας σε στρατόπεδο, ακολουθούμενη από πέντε χρόνια εξορία. Ωστόσο, μετά το θάνατο του Στάλιν, μπόρεσε να επιστρέψει στο σπίτι της και να συνεχίσει τις σπουδές της. Κατά τη διάρκεια της δίκης, αποφασίστηκε να είναι «όχι λιγότερο ένοχη» από τους άλλους κατηγορούμενους, αλλά θεωρήθηκε σημαντική για το κράτος λόγω της έρευνας της. Ως εκ τούτου, έλαβε μικρότερη ποινή από τους άλλους. Οι αξιωματούχοι μέτρησαν τον χρόνο που πέρασε στη φυλακή πριν από την καταδίκη μέχρι το τέλος του στρατοπέδου εργασίας της, και έτσι πήγε στην εξορία αμέσως μετά την καταδίκη.
Κατά τη διάρκεια της φυλάκισής του, ο Σόλομον Μπρέγκμαν κατέρρευσε και τοποθετήθηκε στο αναρρωτήριο της φυλακής. Έμεινε αναίσθητος μέχρι το θάνατό του στις 23 Ιανουαρίου 1953.
Συνέπειες
Ο Στάλιν συνέχισε την καταπίεση των Εβραίων με την υπόθεση "Συνομωσία των γιατρών". Εβδομάδες μετά το θάνατο του Στάλιν, στις 5 Μαρτίου 1953, η νέα σοβιετική ηγεσία απαρνήθηκε τη συνωμοσία των Γιατρών, γεγονός που οδήγησε σε ερωτήματα σχετικά με την παρόμοια περίπτωση των κατηγορουμένων του JAC. Μετά την ανακάλυψη ότι μεγάλο μέρος των καταθέσεων στη δίκη ήταν αποτέλεσμα βασανιστηρίων και εξαναγκασμού, η διαδικασία επανεξετάστηκε. Στις 22 Νοεμβρίου 1955, το Στρατιωτικό Σώμα του Ανώτατου Δικαστηρίου της ΕΣΣΔ αποφάσισε ότι δεν υπήρχε «καμία ουσία για τις κατηγορίες» εναντίον των κατηγορουμένων και έκλεισε την υπόθεση.
Πολλά από τα επιζώντα μέλη της ΕΑΕ μετανάστευσαν στο Ισραήλ τη δεκαετία του 1970. Ένα μνημείο για τα θύματα του JAC αφιερώθηκε στην Ιερουσαλήμ το 1977, στην 25η επέτειο της Νύχτας των δολοφονημένων ποιητών.
Η επέτειος των δολοφονιών εορταζόταν από τους ακτιβιστές του Σοβιετικού Εβραϊκού Κινήματος τη δεκαετία του 1960 έως τη δεκαετία του 1980 ως παράδειγμα μιας ιδιαίτερα ζοφερής αντι-εβραϊκής πράξης από τους Σοβιετικούς.
Ντάμι Ίμ
Η Ντάμι Ίμ είναι τραγουδίστρια, τραγουδοποιός, πολυεθνικός καλλιτέχνης με βάση στην Αυστραλία, γεννημένη στην Κορέα. Η Ντάμι είναι γνωστή για την επίτευξη του υψηλότερου βαθμού της Eurovision για την Αυστραλία.
Η Ντάμι μετανάστευσε στην Αυστραλία από τη Νότια Κορέα με την οικογένειά της στην ηλικία των εννέα. Κέρδισε την πέμπτη σεζόν του The X Factor Australia και στη συνέχεια έλαβε μια σύμβαση εγγραφής με τη Sony Music Australia.
Εκπροσώπησε την Αυστραλία στο διαγωνισμό τραγουδιού της Eurovision 2016 που πραγματοποιήθηκε στη Στοκχόλμη της Σουηδίας με το τραγούδι "Sound of Silence", όπου κέρδισε την ψηφοφορία της κριτικής επιτροπής και τέταρτη θέση στην τηλεψηφοφορία, και τερμάτισε δεύτερη συνολικά με συνολικά 511 πόντους.
Βιογραφία
Ο Ντάμι Ιμ γεννήθηκε στη Σεούλ στις 17 Οκτωβρίου 1988 στον Lee Hae-yun, εκπαιδευμένο τραγουδιστή όπερας, και τον Im Dong-eal. Είναι ο παλαιότερος των δύο παιδιών. Η Ιμ άρχισε να μαθαίνει το πιάνο σε ηλικία πέντε ετών και δίδαξε τον εαυτό της να τραγουδήσει καταγράφοντας τον εαυτό της αντιγράφοντας τους αγαπημένους της καλλιτέχνες. Στην ηλικία των 9 ετών, η Ιμ μετανάστευσε στην Αυστραλία με τη μητέρα της και τον μικρότερο αδερφό της Kenny, επειδή οι γονείς τους πίστευαν ότι θα είχαν περισσότερες ευκαιρίες να μεγαλώσουν στην Αυστραλία. Έμειναν με τον θείο τους στο Μπρίσμπεϊν, ενώ ο πατέρας της έμεινε στη Νότια Κορέα για να κερδίσει χρήματα για να τα στηρίξει. Οι γονείς της Ιμ τώρα ζουν μαζί, ξοδεύοντας μέρος του έτους στην Αυστραλία και μέρος στη Νότια Κορέα.
Σε ηλικία 11 ετών, άρχισε να σπουδάζει στο πρόγραμμα Young Conservatorium of Music στο Πανεπιστήμιο Griffith. Ήταν εθνικός φιναλίστας στο διαγωνισμό πιάνου για τη νεολαία της Yamaha και κέρδισε πολλές φορές την υποτροφία Nora Baird και τον ανταγωνισμό πιάνου Queensland. Παρακολούθησε το John Paul College στο Daisy Hill, Queensland και αποφοίτησε το 2005. Δεν τραγούδησε ποτέ στο σχολείο και μόνο θα συνόδευε τη χορωδία στο πιάνο και θα έπαιζε βιολί για την ομάδα Silver Strings του σχολείου. Το 2009, αποφοίτησα από το Πανεπιστήμιο του Κουίνσλαντ με πρώτες τάξεις σε ένα Bachelor of Music. Συνέχισε αργότερα ένα πτυχίο Master of Arts με σύγχρονη φωνή στο Πανεπιστήμιο Griffith. Στο Πανεπιστήμιο Griffith, η Ιμ εκπαιδεύτηκε από τη Δρ. Irene Bartlett, λέκτορα και προπονητή της φωνής, η οποία εκπαιδεύτηκε επίσης από άλλους γνωστούς αυστραλιανούς τραγουδιστές όπως η Katie Noonan, η Megan Washington, η Kristin Berardi και η Elly Hoyt. Πριν από την είσοδό του στο X Factor, η Ιμ ήταν δάσκαλος μουσικής και πιάνο. and Elly Hoyt.
Προσωπική ζωή
Η Ιμ είναι χριστιανή. Συνάντησε τον Νώε Κιμ, έναν χριστιανό συντροφιά, στην εκκλησία και παντρεύτηκε στη Σεούλ της Νότιας Κορέας το Σεπτέμβριο του 2012. Η Ιμ και ο σύζυγός της ζουν στο Daisy Hill, ένα προάστιο της Logan City στο Κουίνσλαντ. Τον Οκτώβριο του 2013, ονομάστηκε πολιτιστικός πρεσβευτής της πόλης Logan και προσφέρθηκε το κλειδί της πόλης από τον δήμαρχο Pam Parker. Η Ιμ παρουσιάστηκε με το κλειδί σε τελετή στις 4 Δεκεμβρίου 2013.
Εξωτερικοί σύνδεσμοι
Κατηγορία:Αυστραλοί τραγουδιστές Κατηγορία:Συμμετέχοντες στο διαγωνισμό τραγουδιού Eurovision με την Αυστραλία Κατηγορία:Διαγωνισμός Τραγουδιού Eurovision 2016 Κατηγορία:Συμμετέχοντες στη Eurovision
Σέρο Αμπραχαμιάν
Ο Σέρο (Σεροβπέ) Αμπραχαμιάν (1949 -1983) ήταν Έλληνας σχεδιαστής μόδας. Τον είχαν αποκαλέσει «ο διεθνής της ελληνικής μόδας».
Βιογραφικό
Γεννήθηκε στη Θεσσαλονίκη το 1950 και ήταν γιος του ποδοσφαιριστή Βαχάκν Αμπραχαμιάν, ο οποίος ήταν μέλος της ομάδας του Άρη, που κέρδισε το πρωτάθλημα Ελλάδας, το 1946.
Σπούδασε στη Σχολή Βελουδάκη, στην Αθήνα και το 1970 ανακηρύχθηκε ο καλύτερος Έλληνας σχεδιαστής μόδας σε διαγωνισμό του περιοδικού ΓΥΝΑΙΚΑ. Την ίδια χρονιά κέρδισε τη τρίτη θέση στο φεστιβάλ μόδας Eurofashion 1970, που διεξήχθη στο Άμστερνταμ. Το 1972 ενώ σπούδαζε στο Παρίσι βραβεύτηκε ως ο τρίτος καλύτερος νέος στιλίστας σε διαγωνισμό που διοργάνωσε η Ένωση Γαλλικών Μπουτίκ και το Σαλόνι του Πρετ α πορτέ σε συνεργασία με διάφορα περιοδικά.
Το 1974 -1975 εργάστηκε ως σχεδιαστής στην Αμερική. Στη συνέχεια επέστρεψε στη γαλλική πρωτεύουσα όπου ειδικεύτηκε σε διάφορα είδη ενδύματος (δερμάτινο, πλεχτό και γούνινο) και ανέλαβε τη διεύθυνση τμημάτων διαφόρων οίκων, που είχαν πελάτες στην Αμερική και τη Γερμανία. Ήταν μέλος των Ηνωμένων Γάλλων Στιλίστ. Το 1978 γύρισε στην Ελλάδα και συνεργάστηκε με εξαγωγικές μονάδες ως ανεξάρτητος στιλίστας. Το ατελιέ του βρισκόταν στην Λεωφόρο Νίκης 33, στην παραλία της Θεσσαλονίκης. Υπήρξε φίλος του Γιάννη Τσαρούχη, της Μελίνας Μερκούρη, του Αλέξανδρου Ιόλα και του Μάνου Χατζιδάκι. Πέθανε στις 20 Ιουλίου 1983 στο νοσοκομείο Μεμόριαλ, στην Νέα Υόρκη από Aids. Κηδευτηκε στο Αρμένικο κοιμητηριο της Θεσσαλονίκης.
Παραπομπές
Κατηγορία:Έλληνες σχεδιαστές μόδας
Άλιοθ
Με το όνομα Άλιοθ ονόμαζαν οι Άραβες τον αστέρα ε (έψιλον) του αστερισμού της Μεγάλης Άρκτου, ο οποίος κατά τους αρχαίους Έλληνες αστρονόμους (Ίππαρχο και Πτολεμαίο) προσδιοριζόταν ως «ο μετά την έκφυσιν πρώτος των επί της ουράς τριών αστέρων» (της Μ. Άρκτου). Είναι ένας φωτεινός αστέρας, ο φωτεινότερος του μεγάλου αυτού αστερισμού.
Το παραδοσιακό όνομα Άλιοθ προέρχεται από την αραβική λέξη alyat, που σημαίνει «(χονδρή) ουρά προβάτου». Ιστορικά, τον αστέρα χρησιμοποιούσαν οι ναυτικοί στη ναυσιπλοΐα.
Αστροφυσικά χαρακτηριστικά
Ο Άλιοθ έχει μάζα σχεδόν τριπλάσια της μάζας του Ηλίου (2,91 φορές μεγαλύτερη) και διάμετρο 4,2 ± 0,2 φορές μεγαλύτερη της ηλιακής. Η πραγματική του λαμπρότητα είναι 108 φορές μεγαλύτερη της ηλιακής, ποσότητα που αντιστοιχεί σε απόλυτο μέγεθος −0,2. Η μέση θερμοκρασία της επιφάνειάς του είναι 10.800 K. Ο αστέρας πλησιάζει το Ηλιακό Σύστημα με ταχύτητα 9,3 χιλιόμετρα ανά δευτερόλεπτο (33.500 χιλιόμετρα την ώρα).
Παρότι η μεταλλικότητά του είναι ίδια με αυτή του Ηλίου, το φάσμα του Άλιοθ είναι ιδιόμορφο (το «p» στον φασματικό τύπο), όμοιο με το χαρακτηριστικό φάσμα των μεταβλητών τύπου α2 CVn: Το ισχυρό μαγνητικό πεδίο του αστέρα διαχωρίζει τα διάφορα χημικά στοιχεία, και επειδή ο μαγνητικός άξονας διαφέρει από τον άξονα περιστροφής (κατά σχεδόν 90° στον συγκεκριμένο αστέρα), οι φασματικές γραμμές τους παρεμβάλλονται διαδοχικά στο φως που φθάνει ως εμάς με περίοδο 5,1 ημέρες. Ξεχωρίζουν οι φασματικές γραμμές του χρωμίου. Μία πρόσφατη μελέτη προτείνει ότι η περίοδος των 5,1 ημερών ίσως να οφείλεται στην ύπαρξη ενός υποαστρικού σώματος, ενός πλανήτη με μάζα περίπου 14,7 φορές μεγαλύτερη από τη μάζα του Δία σε τροχιά μεγάλης εκκεντρότητας (e = 0,5), σε μέση απόσταση από τον αστέρα 0,055 AU (8,2 εκατομμύρια χιλιόμετρα).
Δείτε επίσης
Αλιοθ Αλιοθ Κατηγορία:Αντικείμενα Bayer
Φίλιππος Μαργαρίτης (φιλικός)
Ο Φίλιππος Μαργαρίτης υπήρξε Έλληνας πρωτεργάτης της Επανάστασης του 1821.
Βιογραφία
Γεννήθηκε στο Μαργαρίτι της Θεσπρωτίας.
Η καταγωγή του ήταν από πλούσια και αρχοντική οικογένεια, που ασχολούνταν με τη βιομηχανία, βαφή και ύφανση νημάτων. Εξαιτίας του φθόνου των Τούρκων η οικογένειά του αναγκάστηκε να καταφύγει στον Τύρναβο για να σωθεί από σίγουρο θάνατο. Δεν έμειναν πολύ και κατέφυγαν αυτή τη φορά στη Σμύρνη, όπου ο Μαργαρίτης κατόρθωσε ξανά να σχηματίσει σημαντική περιουσία. Διέθεσε μεγάλα ποσά για τον αγώνα του Έθνους. Ήταν από τους πρώτους μου μυήθηκαν στη Φιλική Εταιρεία.
Με την έκρηξη της Ελληνικής Επανάστασης πήρε την οικογένειά του και κατέφυγε στα Ψαρά, για να γλυτώσει από τις σφαγές, και επειδή οι Τούρκοι σκόπευαν να τον εξοντώσουν.
Παιδιά του ήταν ο επίσης Φίλιππος, ζωγράφος και πρώτος Έλληνας φωτογράφος, και ο Γεώργιος, επίσης ζωγράφος και λιθογράφος.
Β2 κατηγορία καλαθοσφαίρισης ανδρών Κύπρου
Η Β2 κατηγορία καλαθοσφαίρισης ανδρών Κύπρου διεξάγεται υπό την αιγίδα της Κυπριακής Ομοσπονδίας Καλαθοσφαίρισης (ΚΟΚ) από το 2016. Αποτελεί την χαμηλότερη σε επίπεδο κατηγορία στη καλαθοσφαίριση ανδρών στην Κύπρο.
Δομή
Στο πρωτάθλημα συμμετέχουν 7 ομάδες οι οποίες στην κανονική περίοδο θα δώσουν διπλούς αγώνες μεταξύ τους. Με την ολοκλήρωση της κανονικής περιόδου, οι πρώτες 4 ομάδες συμμετέχουν στα πλέι-οφ. Η πρωταθλήτρια της διοργάνωσης ανεβαίνει στην Β' κατηγορία.
Πρωταθλήτριες
Το πρωτάθλημα της περιόδου 2019-20 διακόπηκε λόγω της πανδημίας του κορωνοιού.
Εξωτερικοί σύνδεσμοι
Ανδρων
NGC 3184
Ο NGC 3184 είναι σπειροειδής γαλαξίας ο οποίος απέχει περίπου 40 εκατομμύρια έτη φωτός και βρίσκεται στον αστερισμό Μεγάλη Άρκτος. Έχει δύο περιοχές HII (γενέσεως νέων αστέρων) που ονομάζονται NGC 3180 και NGC 3181. Τον ανακάλυψε ο αστρονόμος Ουίλιαμ Χέρσελ (Frederick William Herschel) στις 18 Μαρτίου 1787.
Αξιοσημείωτα σε αυτόν τον γαλαξία είναι η αφθονία των βαρέων στοιχείων, καθώς και ο SN 1999gi, ένας υπερκαινοφανής αστέρας Τύπου ΙΙ με φαινόμενο μέγεθος 14, ο οποίος ανιχνεύθηκε στις 9 Δεκεμβρίου 1999. Άλλοι υπερκαινοφανείς στον NGC 3184 ήταν οι 1921B (mag 13.5), 1921C (mag 11) και 1937F (mag 13.5). Στις 31 Μαΐου 2010 ο Koichi Itagaki εντόπισε επίσης τον σουπερνόβα SN 2010dn (φαιν μέγεθος 17) που ενδέχεται να οφείλεται στην έκρηξη ενός αστέρα LBV (Luminous Βlue Variable). Εκ τότε έχουν παρατηρηθεί άλλοι δύο υπερκαινοφανείς στον γαλαξία, οι 2016bkv (τύπου ΙΙ) και AT2019sfe.
Εξωτερικοί σύνδεσμοι
3184 Κατηγορία:Σπειροειδείς γαλαξίες Κατηγορία:Μεγάλη Άρκτος 30087 05557
Γκέραρντ Μπάτλινερ
Ο Γκέραρντ Μπάτλινερ (Gerard Batliner) ήταν πολιτικός του Λίχτενσταϊν, αρχηγός κυβερνήσεως του κρατιδίου την περίοδο 1962-1970.
Βιογραφία
Γεννήθηκε στις 9 Δεκεμβρίου του 1928 στο Έσκεν του Λίχτενσταϊν. Σπούδασε Νομικά στο Πανεπιστήμιο του Φρίμπουργκ και έγινε κάτοχος τιμητικών τίτλων από τα πανεπιστήμια της Βασιλείας και του Ίνσμπρουκ. Την περίοδο 1962-70 ήταν αρχηγός της κυβέρνησης (Regierungschef). Το 1974 έγινε πρόεδρος του Κοινοβουλίου, θέση στην οποία διατηρήθηκε ως το 1978. Το 1983 και μέχρι το 1990 ήταν μέλος της Ευρωπαϊκής Επιτροπής για τα Ανθρώπινα Δικαιώματα. Απεβίωσε στο Έσκεν στις 25 Ιουνίου του 2008.
Εξωτερικοί σύνδεσμοι
Κατηγορία:Πρωθυπουργοί του Λίχτενσταϊν
Υρμίνη (αρχαία πόλη)
Η Υρμίνη ή Ύρμινα ή Όρμινα ήταν πόλισμα της αρχαίας Ηλείας.
Ιδρύθηκε από Πελασγούς πρωτοέλληνες. Ήταν πόλη των Επειών. Βρισκόταν δίπλα στο ακρωτήριο της Κυλλήνης και κοντά σε αυτό του Αράξου, στα αρχαία σύνορα Αχαΐας και Ηλείας. Οικιστής της ήταν ο Άκτορας, γιος του Φόρβαντα, εγγονός του Λαπίθη και αδελφός του ήταν ο βασιλιάς Αυγείας.
Η πόλη ονομάστηκε έτσι προς τιμήν της μητέρας του Υρμίνης, η οποία ήταν κόρη του Επειού. Η Υρμίνη συμμετείχε στον Τρωικό πόλεμο υπό την αρχηγία του βασιλιά Αμαρυγκείδη μαζί με τους άλλους Επειούς.
Παραπομπές
Κατηγορία:Πόλεις της αρχαίας Ηλείας Κατηγορία:Δήμος Βουπρασίας Κατηγορία:Αρχαιολογικοί τόποι στην Ηλεία
QAnon
μικρογραφία|233x233εσ|Ο αντιπρόεδρος των ΗΠΑ [[Μάικ Πενς με μέλη της ομάδας SWAT του Broward County, Florida, στις 30 Νοεμβρίου 2018. Ο άντρας στα αριστερά της εικόνας δείχνει ένα κόκκινο και μαύρο έμπλαστρο "Q" που χρησιμοποιείται από τους πιστούς της θεωρίας συνωμοσίας
QAnon. Η φωτογραφία έγινε tweet, αφαιρέθηκε και στη συνέχεια αντικαταστάθηκε στη ροή του Πενς.]] μικρογραφία|226x226εσ|Λεπτομέρεια από τη φωτογραφία που δείχνει το έμπλαστρο QAnon. Το ασπρόμαυρο έμπλαστρο στα αριστερά έχει αναφερθεί ότι είναι αυτό της ομάδας SWAT. Οι κανονισμοί απαγορεύουν να φορούν οποιοδήποτε έμπλαστρο, και ο αναπληρωτής επιπλήχθηκε και απομακρύνθηκε από την ομάδα SWAT ως αποτέλεσμα. Η QAnon είναι μία ανακριβής και αναξιόπιστη ακροδεξιά θεωρία συνωμοσίας με βάση την οποία υποστηρίζεται ότι μία κλίκα κανιβαλιστικών  παιδόφιλων που λατρεύουν τον Σατανά διευθύνουν μία παγκόσμια σπείρα σωματεμπορίας παιδιών και συνωμοτούν εναντίον του πρώην προέδρου των ΗΠΑ Ντόναλντ Τραμπ, ο οποίος καταπολεμά την κλίκα. Η QAnon, επίσης, ισχυρίζεται συνήθως ότι ο Τραμπ σχεδιάζει μια ημέρα της κρίσης γνωστή ως «Καταιγίδα», όταν χιλιάδες μέλη της κλίκας θα συλληφθούν. Κανένα μέρος του ισχυρισμού της συνωμοσίας δεν βασίζεται σε γεγονότα. Οι υποστηρικτές της QAnon κατηγόρησαν πολλούς φιλελεύθερους ηθοποιούς του Χόλιγουντ, δημοκρατικούς πολιτικούς και υψηλόβαθμους κυβερνητικούς αξιωματούχους ότι είναι μέλη της κλίκας. Ισχυρίστηκαν επίσης ότι ο Τραμπ προσποιήθηκε συνωμοσία με τους Ρώσους για να στρατολογήσει τον Ρόμπερτ Μόλερ για να τον βοηθήσει στην έκθεση της σπείρας σωματεμπορίας και την αποτροπή πραξικοπήματος από τον Μπαράκ Ομπάμα, την Χίλαρι Κλίντον και τον Τζωρτζ Σόρος. Οι θεωρίες συνωμοσίας QAnon έχουν ενισχυθεί από ρωσικούς κρατικούς λογαριασμούς troll στα κοινωνικά μέσα,   καθώς και από τα ρωσικά παραδοσιακά κρατικά μέσα.
Pizzagate
Στις 30 Οκτωβρίου 2016, ένας λογαριασμός στο Twitter που δημοσίευε υλικό αντισημιτισμού και λευκής υπεροχής ο οποίος είπε ότι διοικούνταν από έναν Εβραίο δικηγόρο της Νέας Υόρκης ισχυρίστηκε ψευδώς ότι το Αστυνομικό Τμήμα της Νέας Υόρκης (NYPD) ανακάλυψε ένα κύκλωμα παιδοφιλίας που συνδέεται με μέλη του Δημοκρατικού Κόμματος, ενώ έψαχνε στα μηνύματα ηλεκτρονικού ταχυδρομείου του Άντονι Γουάινερ. Τον Οκτώβριο και τον Νοέμβριο του 2016, το WikiLeaks είχε δημοσιεύσει τα μηνύματα ηλεκτρονικού ταχυδρομείου του Τζον Ποντέστα. Οι υποστηρικτές της θεωρίας συνωμοσίας διάβασαν τα μηνύματα ηλεκτρονικού ταχυδρομείου και ισχυρίστηκαν ότι περιείχαν κωδικές λέξεις για παιδοφιλία και εμπορία ανθρώπων. Οι υποστηρικτές υποστήριξαν επίσης ότι ο Κομήτης Ping Pong, μια πιτσαρία στην Ουάσιγκτον, Π.Κ., ήταν ένας τόπος συνάντησης για σατανική τελετουργική κατάχρηση. μικρογραφία|310x310εσ|Διαδηλώτρια που προωθεί τη θεωρία συνωμοσίας Pizzagate Έχοντας το όνομά της από το σκάνδαλο Γουότεργκεϊτ, η ιστορία δημοσιεύτηκε αργότερα σε ιστότοπους ψεύτικων ειδήσεων, ξεκινώντας από το Your News Wire, το οποίο επικαλέστηκε μια ανάρτηση 4chan από τις αρχές του ίδιου έτους. Το άρθρο Your News Wire διαδόθηκε στη συνέχεια από ιστότοπους υπέρ του Τραμπ, συμπεριλαμβανομένου του SubjectPolitics.com, το οποίο πρόσθεσε τον ισχυρισμό ότι το NYPD είχε επιτεθεί στην ιδιοκτησία της Χίλαρι Κλίντον. Η Conservative Daily Post έγραψε έναν τίτλο που ισχυριζόταν ότι το Ομοσπονδιακό Γραφείο Ερευνών είχε επιβεβαιώσει τη θεωρία συνωμοσίας.
Επιρροή της κουλτούρας 4chan
Ο ιστότοπος διερευνητικής δημοσιογραφίας Bellingcat αποκάλεσε τα νήματα /htg/ ή «Γενική Εμπορία Ανθρώπων» στον πίνακα /pol/ του 4chan «ο κρίκος που λείπει» μεταξύ Pizzagate και QAnon. Αντί να εστιάζει σε μια περιορισμένη προσφορά υλικού ηλεκτρονικού ταχυδρομείου για να εξετάσει διεξοδικά, η κουλτούρα /htg/ επέτρεψε στους χρήστες να συμμετέχουν ενεργά στις φανταστικές ιστορίες. Μια βασική αφίσα /htg/ ήταν ο Anonymous 5 (επίσης γνωστός ως "Frank"), ο οποίος ισχυρίστηκε ότι ήταν ερευνητής παιδικής πορνείας. Αλλά η έλλειψη μιας συνεκτικής αφήγησης ήταν ένας περιορισμός στην τάση /htg/ και ποτέ δεν πέτυχε τη δημοτικότητα του Pizzagate.
Οι κύριες αρχές της ιδεολογίας QAnon ήταν ήδη παρούσες στο 4chan πριν από την εμφάνιση του Q, συμπεριλαμβανομένων των ισχυρισμών ότι η Χίλαρι Κλίντον είχε άμεση ανάμειξη σε ένα κύκλωμα παιδεραστών, ότι ο Ρόμπερτ Μιούλερ συνεργαζόταν κρυφά με τον Τραμπ και ότι επίκεινται στρατιωτικά δικαστήρια μεγάλης κλίμακας. Οι αναρτήσεις του στόχευαν συγκεκριμένα άτομα που ήταν πολύ μισητά στην κοινότητα εκ των προτέρων, δηλαδή οι Κλίντον, Μπαράκ Ομπάμα και Τζορτζ Σόρος. Ο Bellingcat λέει ότι η ιδέα της «Καταιγίδας» αντιγράφηκε από μια άλλη αφίσα με το όνομα Victory of the Light, η οποία προέβλεψε το «Γεγονός», στο οποίο επρόκειτο να γίνουν μαζικές, τηλεοπτικές συλλήψεις της «Κλίκας».
Προηγούμενοι "anons"
Με την πιο βασική του έννοια, ένας "anon" είναι ένας ανώνυμος ή με ψευδώνυμο χρήστης στο Διαδίκτυο. Η έννοια των anons που «κάνουν έρευνα» και ισχυρίζονται ότι αποκαλύπτουν κατά τα άλλα διαβαθμισμένες πληροφορίες, ενώ αποτελεί βασικό στοιχείο της θεωρίας συνωμοσίας QAnon, δεν είναι σε καμία περίπτωση αποκλειστική σε αυτήν. Ο Q είχε προηγηθεί από τους λεγόμενους anons που ισχυρίστηκαν επίσης ότι είχαν ειδική κυβερνητική πρόσβαση. Στις 2 Ιουλίου 2016, ο ανώνυμος χρήστης "FBIAnon", ένας αυτοχαρακτηριζόμενος "υψηλού επιπέδου αναλυτής και σχεδιαστής στρατηγικής" που ισχυρίστηκε ότι είχε "από οικεία γνώση της εσωτερικής λειτουργίας της υπόθεσης Κλίντον", άρχισε να δημοσιεύει ψευδείς πληροφορίες σχετικά με την έρευνα του 2016 στο Ίδρυμα Κλίντον και ισχυρίστηκε ότι η Χίλαρι Κλίντον θα φυλακιζόταν αν ο Τραμπ γινόταν πρόεδρος. Εκείνη την εποχή, ο "HLIAnon", που σημαίνει "High-Level Insider Anon" (Υψηλού Επιπέδου Γνώστης Anon), φιλοξένησε μεγάλες συνεδρίες ερωτήσεων και απαντήσεων, διανέμοντας διάφορες θεωρίες συνωμοσίας, συμπεριλαμβανομένου ότι η πριγκίπισσα Νταϊάνα δολοφονήθηκε μετά την προσπάθεια της να σταματήσει τις επιθέσεις της 11ης Σεπτεμβρίου. Λίγο μετά τις εκλογές των Ηνωμένων Πολιτειών του 2016, δύο ανώνυμοι χρήστες, οι "CIAAnon" και "CIAIntern", ισχυρίστηκαν ψευδώς ότι ήταν υψηλόβαθμοι αξιωματικοί της Κεντρικής Υπηρεσίας Πληροφοριών (CIA) και στα τέλη Αυγούστου 2017, ο "WHInsiderAnon" πρόσφερε μια υποτιθέμενη προεπισκόπηση ότι κάτι "επρόκειτο να συμβεί" σχετικά με διαρροές που θα επηρέαζαν το Δημοκρατικό Κόμμα.
Ισχυρισμοί συνωμοσίας
Η θεωρία συνωμοσίας χαρακτηρίστηκε ευρέως ως «αβάσιμη» και «χωρίς αποδεικτικά στοιχεία». Οι υποστηρικτές της έχουν αποκληθεί «μια τρελή αίρεση συνωμοσίας» και «μερικοί από τους πιο outré [μη συμβατικούς] οπαδούς του Τραμπ». Διαδίδεται κυρίως από υποστηρικτές του Τραμπ, οι οποίοι αναφέρονται στην Καταιγίδα και τη Μεγάλη Αφύπνιση - οι αρχές και το λεξιλόγιο της QAnon σχετίζονται στενά με τις θρησκευτικές έννοιες του μιλλεναριανισμού και του αποκαλυπτισμού, οδηγώντας την να ερμηνευτεί μερικές φορές ως ένα αναδυόμενο θρησκευτικό κίνημα. Οι οπαδοί της QAnon, ενώ βλέπουν τον Τραμπ ως έναν ελαττωματικό Χριστιανό, τον βλέπουν επίσης ως μεσσία που έστειλε ο Θεός.
Σύμφωνα με το Travis View, το οποίο έχει μελετήσει την QAnon και έχει γράψει εκτενώς για αυτήν στην Washington Post, η ουσία της θεωρίας συνωμοσίας είναι ότι:"... υπάρχει μια παγκόσμια κλίκα παιδεραστών που λατρεύουν τον Σατανά που κυβερνούν τον κόσμο, ουσιαστικά, και ελέγχουν τα πάντα. Ελέγχουν τους πολιτικούς και ελέγχουν τα μέσα ενημέρωσης. Ελέγχουν το Χόλιγουντ, και καλύπτουν ουσιαστικά την ύπαρξή τους. Και θα συνέχιζαν να κυβερνούν τον κόσμο, εάν δεν ήταν για την εκλογή του Προέδρου Ντόναλντ Τραμπ. Τώρα, ο Ντόναλντ Τραμπ σε αυτήν τη θεωρία συνωμοσίας ξέρει τα πάντα για τις παρανομίες αυτής του κλίκας. Αλλά ένας από τους λόγους που εκλέχθηκε ο Ντόναλντ Τραμπ ήταν να τους τερματίσει, βασικά. Και τώρα θα αγνοούσαμε αυτήν την παρασκηνιακή μάχη του Ντόναλντ Τραμπ και του στρατού των ΗΠΑ - που τον υποστηρίζει και την κακή κλίκα - εάν δεν ήταν για το 'Q.' Και αυτό που είναι το 'Q' είναι βασικά μια αφίσα στο 4chan, η οποία αργότερα μετακόμισε στο 8chan, η οποία αποκαλύπτει λεπτομέρειες σχετικά με αυτήν τη μυστική μάχη στο παρασκήνιο, καθώς και μυστικά σχετικά με το τι κάνει η κλίκα και επίσης το μαζικό είδος των επερχόμενων γεγονότων συλλήψεων μέσω αυτών των δημοσιεύσεων."Οι οπαδοί της QAnon πιστεύουν επίσης ότι υπάρχει ένα επικείμενο επεισόδιο γνωστό ως "Καταιγίδα", όταν χιλιάδες μέλη της κλίκας θα συλληφθούν και πιθανώς θα σταλούν στη φυλακή του Γκουαντάναμο ή να αντιμετωπίσουν στρατιωτικά δικαστήρια, και ο αμερικανικός στρατός θα αναλάβει την χώρα. Το αποτέλεσμα θα είναι η σωτηρία και η ουτοπία στη γη.
Παραπομπές
Κατηγορία:Τρομοκρατία στις Ηνωμένες Πολιτείες Κατηγορία:Ρατσισμός στις Ηνωμένες Πολιτείες Κατηγορία:Ψυχολογικός πόλεμος Κατηγορία:Προπαγάνδα στις ΗΠΑ
Στίβος στους Θερινούς Ολυμπιακούς Αγώνες 1896 – Άλμα εις ύψος ανδρών
Το άλμα εις ύψος ανδρών ήταν ένα από τα τέσσερα αγωνίσματα αλμάτων στο πρόγραμμα του στίβου στους Θερινούς Ολυμπιακούς Αγώνες του 1896. Το αγώνισμα διεξήχθη στις 10 Απριλίου και ώρα 14:40 το μεσημέρι στο Παναθηναϊκό Στάδιο της Αθήνας και νικητής αναδείχτηκε ο Έλερι Κλαρκ από τις Ηνωμένες Πολιτείες.
Σύνοψη αγωνίσματος
Πέντε αθλητές από τρεις χώρες πήραν μέρος στον αγώνα και τη νίκη πήρε ο Έλερι Κλαρκ, ο οποίος είχε κερδίσει τρεις ημέρες νωρίτερα και στο άλμα εις μήκος. Στη δεύτερη θέση ισοβάθμησαν οι συμπατριώτες του, Ρόμπερτ Γκάρετ και Τζέιμς Κόνολι. Αξιοσημείωτη ήταν η απουσία του κατόχου του παγκοσμίου ρεκόρ, Μαικλ Σουίνι, ο οποίος είχε παραβιάσει τους ερασιτεχνικούς κανόνες που ίσχυαν τότε και αποκλείστηκε από τους Ολυμπιακούς Αγώνες.
Και οι πέντε αθλητές που συμμετείχαν, πέρασαν τόσο τα 1,50 όσο και τα 1,55 μέτρα. Ο Φριτς Χόφμαν από τη Γερμανία δεν κατάφερε να περάσει τα 1,60 μέτρα και έμεινε στην τελευταία θέση, ενώ ο Σουηδός Χένρικ Σιέμπεργκ είχε επιτυχημένη προσπάθεια σε αυτό το ύψος άλλα όχι στα 1,625 μέτρα, τερματίζοντας τέταρτος.
Ρεκόρ
Το ανεπίσημο παγκόσμιο ρεκόρ στο άλμα εις ύψος πριν την έναρξη των Θερινών Ολυμπιακών Αγώνων 1896:
Πηγές
Αλμα εις υψος Κατηγορία:Άλμα εις ύψος